**ניאום** (בערבית: **نيوم**; באנגלית: **Neom**) הוא פרויקט שאפתני לבניית מטרופולין חדש בערב הסעודית בשטח של 26,500 קמ"ר. העיר מתוכננת להיבנות בדרומו של מפרץ אילת, באזור מצרי טיראן, בשטחה של ערב הסעודית והיא צפויה להיות מחוברת לחצי האי סיני באמצעות פרויקט הגשר בין מצרים לערב הסעודית.

על פי התכנון, המטרופולין יחולק למספר אזורים, בהם מתחם תעשייתי, מרכז סחר, אתרי נופש לתיירות ושכונות מגורים שייבנו על פי דגם העיר האנכית.

שם המטרופולין נגזר משילוב של המילים "חדש" (ביוונית: "NEO") ו"עתיד" (בערבית: "مستقبل"). נשיא ומנכ"ל אלקואה וסימנס לשעבר, קלאוס קליינפלד, מונה להיות האחראי על ניהול הפרויקט.

הפרויקט
-------

במסגרת ועידת "יזמות העתיד" שנערכה בריאד ב-24 באוקטובר 2017, הכריז יורש העצר הסעודי מוחמד בן סלמאן אאל סעוד על הפרויקט "ניאום". העיר היא מיזם משותף של ערב הסעודית עם ירדן ומצרים. המימון לפרויקט צפוי להגיע מקרן ההשקעות של ערב הסעודית ומשקיעים בינלאומיים בשווי כ-500 מיליארד דולר. השלב הראשון בפרויקט צפוי להסתיים בשנת 2025. על פי התכנון העיר תחובר בגשר לעיר המצרית בדרום חצי האי סיני, שארם א-שייח' כחלק מפרויקט הגשר בין מצרים לערב הסעודית.

בפברואר 2018 דווח כי ממשלת סעודיה ביקשה מחברות בנייה מקומיות לבנות באזור חמישה ארמונות: למלך, ליורש העצר ולבכירים אחרים במשפחה המלכותית. בחלק משטח הפרויקט חי השבט הבדואי אַל-חוּוַיטָאת (الحويطات) והם גרים בשני צידי הגבול הסעודי-ירדני מזה מאות שנים.

בנובמבר 2020 פורסם בתקשורת כי ביקרו במקום מזכיר המדינה האמריקאי, מייק פומפאו, ראש ממשלת ישראל, בנימין נתניהו וראש המוסד יוסי כהן. השלושה נפגשו עם יורש העצר הסעודי, מוחמד בן סלימאן. שר החוץ הסעודי, פייסל בן פרחאן אאל סעוד הכחיש זאת.

חדשנות בעיר
-----------

היוזמה היא חלק מתוכנית החזון הסעודית לשנת 2030 שמטרתה להפחית את התלות של המדינה בנפט, לפתח מגזר ציבורי יציב ולהציב את המדינה בחזית הטכנולוגיה. בעיר מתוכנן שלטון אוטונומי עם מערכת חוקים, מיסוי ומשפט שונה ומודרנית מזו שקיימת בערב הסעודית. החדשנות בעיר תתבטא בין היתר בשימוש ברובוטיקה לפעולות אבטחה, לוגיסטיקה ורפואה. בנוסף העיר תוזן מאנרגיה ירוקה - אנרגיה סולארית ואנרגיית רוח. אם לא די בכך, בעיר צפוי לקום פארק שיכלול רובוטים דינוזאורים ויהיה בסגנון פארק היורה, בתי ספר שיעשו שימוש בהולגרמות ועוד מספר רב של פרויקטים.

אזורים
------

### The line

 ערך מורחב – **The line**  

עיר "הקו" היא עיר חכמה בהקמה הנמצאת בערב הסעודית ומהווה חלק ממטרופולין ניאום.

העיר אמורה להיות ללא כבישים עם מכוניות או רחובות להולכי רגל. העיר תהיה למעשה רצועה ארוכה וצרה (רוחבה צפויה להיות כ-200 מטרים בלבד ואורכה כ-170 קילומטרים) שמסביבה יוקמו עשרות מבני מגורים, מסחר, תעסוקה ובילוי. על פי התכנון, הסעודים מצפים שהעיר תייצר קרוב לחצי מיליון מקומות עבודה חדשים ותוסיף סכום של קרוב ל-50 מיליארד דולרים לתוצר המקומי הגולמי של המדינה. העיר מתוכננת להכיל כ-9 מיליון תושבים

### האוקסגון

**האוקסגון** (במקור נקרא **העיר התעשייתית ניאום**) הוא פרויקט להקמת אזור תעשייה שיצוף על המים ויבנה בצורת מתומן, האזור תעשייה מתכונן להשתרע על שטח של כ-200–250 קמ"ר. יורש העצר הסעודי הסביר כי הסעודים מצפים שהעיר תהפוך ל"מוקד חדש של סחר גלובלי" וישמש את נתיבי השייט של הים האדום. התכנון הוא להקים בעיר מתקן התפלה, מכון לייצור וחקר מימן ומרכז מחקר אוקיינוגרפי.

ב-16 בדצמבר 2022 חתמו משרד התעשייה והמשאבים המינרלים של ערב הסעודית, הרשות הסעודית לערים תעשייתיות ואזורי טכנולוגיה והרשות לניהול מטרופולין ניאום על מזכר הבנות שמטרתו היא להקל על שיתוף הפעולה בין הגופים עבור הקמת המפעלים העתיידים באזור התעשייה.

### Trojena

ב-3 במרץ 2022 הכריז מוחמד בן סלמאן על פרויקט "**Trojena**", שבמסגרתו יוקם אתר הסקי הגדול בחצי האי ערב. ההר המלאכותי שיוקם יגיע לגובה של 1,500-2,600 מטרים. מלבד הר השלג עצמו, יוקמו באתר גם גורד שחקים בגובה של כ-330 מטרים וישקיף על אגם מלאכותי, מלונות יוקרה וכן רכבל שיחבר את כל חלקי האתר.

### חממות לגידול יבולים

פרויקט נוסף שיוקם כחלק מ"ניאום" הוא מתחם המכיל שתי חממות ענק, שכל אחת מהן תהיה בגודל של כ-110,000 מ"ר ויהיה ניתן לגדל בהן גידולים חקלאים מכל סוג (וזאת חרף האדמה הלא פורייה והמדברית של אזור ניאום) באמצעות טכנולוגיית הידרופוניקה (שהיא טכניקה לגידול צמחים במצע מנותק, ללא שימוש בחמצן באמצעות קרקע). בחממות יותקנו מערכות אוטומטיות ומערכת מיזוג וצינון שיוצרת אקלים מבוקר. בנוסף לכך, בצמוד למתחם החממות יוקם מתקן התפלה במיוחד עבור המיזם כדי לספק את ההשקיה הנדרשת ליבולי הירקות שבחממות.

עלות המיזם מוערכת בכ-120 מיליון דולרים.

קישורים חיצוניים
----------------

ויקישיתוף מדיה וקבצים בנושא **ניאום** בוויקישיתוף
* אתר האינטרנט הרשמי של ניאום
* כלכליסט, התוכנית החדשה של סעודיה: עיר ב-500 מיליארד דולר שתחבר בין מצרים לירדן, באתר כלכליסט, 24 באוקטובר 2017
* כיכר השבת, ‏עיר המיליארדים החדשה של ערב הסעודית מצרים וירדן, באתר כיכר השבת, 24 באוקטובר 2017
* סוכנות הידיעות, ב-500 מיליארד דולר: סעודיה בונה עיר חדשה, באתר nrg,‏ 24 באוקטובר 2017
* וול סטריט ג'ורנל, ‏500 מיליארד דולר על חלומות במדבר: כך נראית הפנטזיה היקרה של הנסיך הסעודי, באתר גלובס, 3 באוגוסט 2019
* 200 ק"מ בלבד מאילת נבנית עיר עתידנית בעלות של 500 מיליארד דולר, באתר Geektime,‏ 31 באוגוסט 2019
* מָאסדַר והליין בניאום ‒ ערים מדבריות בנות-קיימא, טכנולוגיות חדשניות וממון מופלג - אקולוגיה וסביבה, באתר אקולוגיה וסביבה, ‏5 בנובמבר 2023
* ניאום, ברשת החברתית פייסבוק

* ניאום, ברשת החברתית אקס (טוויטר)

* ניאום, ברשת החברתית אינסטגרם

* ניאום, ברשת החברתית טיקטוק

* ניאום, ברשת החברתית LinkedIn

הערות שוליים
------------

1. ↑  סוכנויות הידיעות, ב-500 מיליארד דולר: סעודיה בונה עיר חדשה, באתר nrg, ‏24 באוקטובר 2017
2. ↑  "Saudi Arabia's NEOM: Oasis or Sand Castle?". *Bloomberg*. 24 באוקטובר 2017. `{{cite news}}`:  (עזרה)
3. ↑  "What does Saudi Arabia's mega project 'NEOM' actually stand for?". *Alarabiya*. 24 באוקטובר 2017. `{{cite news}}`:  (עזרה)
4. ↑  סער הס, מוניות מעופפות וירח מלאכותי: עיר העתיד הסעודית שבה נחת נתניהו, באתר ynet, 23 בנובמבר 2020
5. ↑  "Saudi tribe challenges crown prince's plans for tech city". *BBC News* (באנגלית בריטית). 2020-04-23. נבדק ב-2020-11-23.
6. ↑  ברק רביד‏, נתניהו טס בחשאי לערב הסעודית ונפגש עם בן סלמאן ופומפאו, באתר וואלה!‏, 23 בנובמבר 2020
7. ↑  שר החוץ הסעודי דוחה את הטענות: "הפגישה בניאום הייתה בנוכחות גורמים סעודים ואמריקאים בלבד", באתר מעריב אונליין, 23 בנובמבר 2020
8. ↑  "Saudi Arabia's new city, Neom, a mecca for robots". *The Washington Times*. 24 באוקטובר 2017. `{{cite news}}`:  (עזרה)
9. ↑  "Saudi Arabia's new super city: Fast facts". *Fox Business*. 24 באוקטובר 2017. `{{cite news}}`:  (עזרה)
10. ↑  "NEOM - Frequently Asked Questions" (PDF). אורכב מ-המקור (PDF) ב-2017-11-17. נבדק ב-2018-01-11.
11. ↑  "What is The Line? All you need to know about Saudi Arabia's plan for a futuristic zero-carbon city". *Free Press Journal* (באנגלית). ארכיון מ-11 בינואר 2021. נבדק ב-12 בינואר 2021. `{{cite web}}`:  (עזרה)
12. ↑  "Top Global Oil Exporter Saudi Arabia Launches Car-free City". *Barrons* (באנגלית אמריקאית). 10 בינואר 2021. ארכיון מ-11 בינואר 2021. נבדק ב-12 בינואר 2021. `{{cite web}}`:  (עזרה)
13. 1 2  Summers, Nick (11 בינואר 2021). "Saudi Arabia is planning a 100-mile line of car-free smart communities". *Engadget* (באנגלית). ארכיון מ-12 בינואר 2021. נבדק ב-12 בינואר 2021. `{{cite web}}`:  (עזרה)
14. ↑  Joseph, Shilpa Annie. "OXAGON inks MoU with Saudi Ministry & MODON to support manufacturing sector - GCC Business News". *www.gccbusinessnews.com* (באנגלית אמריקאית). נבדק ב-2023-01-16.
15. ↑  "MBS announces TROJENA, new global destination for mountain tourism in NEOM". *Saudi gazzet*.
16. ↑  "NEOM launches TROJENA, mountain tourism project, slated for 2026 completion". *Construction Week*.
17. ↑  "Saudi Crown prince announces". *Alarabiya News*.
18. ↑  olivia.toledo, הם יבנו אתר סקי במדבר של ערב הסעודית! | מגזין פרנהייט, באתר Fahrenheit Magazine, ‏12 באוקטובר 2022
19. ↑  אמנון דירקטור, זווית, להפריח את השממה הסעודית: ירוק או בזבזני?, באתר ynet, 23 בספטמבר 2023